Offentliggørelse af en anmodning om ændring i henhold til artikel 9 i forordning (EØF) nr. 2081/92 af en eller flere oplysninger i en varespecifikation i forbindelse med en betegnelse, der er registreret i overensstemmelse med artikel 17 eller artikel 6 i samme forordning

(2002/C 135/05)

Denne meddelelse giver indsigelsesret, jf. artikel 7 i forordningen. Indsigelser mod nærværende anmodning skal af medlemsstatens ansvarlige myndighed indsendes inden seks måneder fra offentliggørelsen af denne meddelelse.

Da der er tale om en ikke ubetydelig ændring, skal den offentliggøres som omhandlet i artikel 6, stk. 2, i forordningen.

RÅDETS FORORDNING (EØF) Nr. 2081/92

ANMODNING OM ÆNDRING AF EN VARESPECIFIKATION: ARTIKEL 9

1. Registreret betegnelse: Roquefort.

2. Medlemsstatens ansvarlige myndighed: Institut National des Appellations d'Origine 138, avenue des Champs-Élysées F - 75008 Paris Tlf. (33-1) 53 89 80 00 Fax (33-1) 42 25 57 97.

3. Ændring(er), der anmodes om: - afsnit af varespecifikationen:

[square ] navn

>PIC FILE= "C_2002135DA.000702.TIF">

beskrivelse

[square ] geografisk område

[square ] oprindelsesbevis

>PIC FILE= "C_2002135DA.000703.TIF">

fremstillingsmetode

[square ] tilknytning

>PIC FILE= "C_2002135DA.000704.TIF">

mærkning

>PIC FILE= "C_2002135DA.000705.TIF">

nationale krav

- Ændring(er):

Beskrivelse

Osten har en højde på 8,5 til 11,5 cm (i stedet for 8,5 til 10,5 cm) og en vægt på 2,5 til 3 kg (i stedet for 2,5 til 2,9 kg). Ostens tørsto findhold må ikke være på under 55 g pr. 100 g lagret ost (i stedet 56 g pr. 100 g).

Fremstillingsmetode

Malkefåreracen præciseres (racen Lacaune og "sorte" får af racer svarende til standardracen Lacaune), med en frist på fem år til at opfylde reglerne. Der gives nærmere oplysninger om dyrenes foder (hvoraf mindst tre fjerdedele skal komme fra området, medmindre der er fastsat undtagelser, og dyrene skal hver dag gå på græsningsarealer, så snart vejrforholderne tillader det).

Der gives nærmere oplysninger om mælken og dens lagring, løbning (udføres ved en temperatur på mellem 28 °C og 34 °C), ostemasse (overførsel forbudt), formning af ostemasse (udføres efter forafdrypning), afdrypning (udføres uden presning), mærkning, påsætning og prikning af osten; fristen mellem prikning og modtagelse i lagerrum er højst to dage, dog fire dage på bestemte betingelser. Osten fremstilles i dertil indrettede lokaler.

Osten lagrer og modner i en periode på mindst 90 dage fra fremstillingsdagen. I den periode modner osten ved kontrolleret temperatur. Ostene ligger blottede i kældrene i den periode, der er nødvendig for, at Pénicillium roqueforti rigtigt kan udvikle sig. Perioden må aldrig være kortere end to uger. Den langsomme modning i beskyttelsesemballage fortsætter i kældrene eller i lokaler med kontrolleret temperatur, hvor ostene oplagres. Ostens anbringelse i beskyttelsesemballage må kun ske i kældrene.

Modning, oplagring, udskæring og emballering af ostene foregår udelukkende i kommunen Roquefort-sur-Soulzon.

Mærkning

Bortset fra foreningsmærket "Brebis Rouge" og andre særlige fremstillings- eller handelsmærker og firmanavn og kendemærker er det forbudt at forsyne betegnelsen "Roquefort" med enhver kvalificerende eller anden betegnelse.

Nationale krav

I stedet for "Dekret af 29. december 1986" læses "Dekret om den kontrollerede oprindelsesbetegnelse 'Roquefort'".

4. Dato for modtagelsen af det fuldstændige dossier: 14. september 2001.